ÕIEND





Narva Linnavalitsuse korralduse eelnõu “Elektrijaama tee 1 maa-ala detailplaneeringu algatamine” juurde.

Detailplaneeringu algatamise ettepaneku on esitanud Narva LV Arhitektuuri- ja Linnplaneerimise Ametile:
AS ER Baltic Electrotechnics and Automation 17.03.2006. a. nr 333/1-11. Detailplaneeringu koostamise eesmärgiks on planeeritavale maa-alale ehitusõiguse andmine uue tootmishoone (elektritehniliste ja automatiseerimisseadmete montaaž ja remont) ehitamiseks ja tootmismaa piiride laiendamiseks; heakorrastuse, haljastuse, liikluskorralduse (juurdepääsude ja parkimise) ja jalakäijate teede lahendamine.

Planeeritava ala pindala on ca 0,84 ha.

Planeeritav ala asub Paemurru linnaosas Soldino viadukti lõuna-poolsel alal. Maa-ala asub mööda Elektrijaama teed, raudtee vahetus läheduses.
Narva LV Arhitektuuri ja Linnaplaneerimise Amet teeb ettepaneku algatada Narva linna territooriumi: Elektrijaama tee 1 maa-ala detailplaneeringu Planeerimisseaduse § 10 punkt 1, 5 ja 6 alusel.

